ອິນ​ໂດ​ເນ​ເຊຍ ​​ລິ​ເລີ່ມ ດັດຊະນີ​ໃໝ່ ​ໃນ​ການ ​ຟື້ນ​ໂຕ​ຄືນ ​ຈາກ​ໄພພິບັດ
ອິນ​ໂດ​ເນ​ເຊຍ ກ່າວວ່າ ການ​ສໍາ​ຫຼວດທັງຫຼາຍ​ນັ້ນ ​ໄດ້​ສະ​ແດງ​ໃຫ້ ທາງການເຫັນ ​ເຖິງ​ຄວາມ​ຈໍາ​ເປັນ ​ທີ່​ຕ້ອງ​ເພັ່ງ​ເລັງໃສ່​ ບັນຫາການ​ຟື້ນ​​ໂຕ ທາງ​ເສດຖະກິດ.
ອິນໂດເນເຊຍ ໄດ້ລິເລີ່ມດັດຊະນີໃໝ່ໃນການຟື້ນໂຕຄືນຈາກ ໄພພິບັດ ທີ່ເອີ້ນວ່າ Disaster Recovery Index ເພື່ອຊັ່ງຊາ ເບິ່ງຄວາມກ້າວໜ້າຂອງປະຊາຄົມຕ່າງໆທີ່ໄດ້ຮັບຜົນກະທົບ ຈາກໄພທໍາມະຊາດ ໃນປະເທດດັ່ງກ່າວ ໃນປີ 2010 ແຜນການລິເລີ່ມດັ່ງກ່າວ ຊຶ່ງໄດ້ຮັບການສະໜັບສະໜູນຈາກ ອົງການສະຫະປະຊາຊາດ ເພື່ອການພັດທະນານັ້ນ ຈະເພັ່ງ ເລັງໃສ່ການຟື້ນໂຕທາງດ້ານເສດຖະກິດໃນຂົງເຂດ ທີ່ໄດ້ຮັບ ຜົນ ກະທົບຈາກການລະເບີດຂອງພູໄຟ Merapi ໃນປີ 2010 ທາງພາກກາງຂອງເກາະ Java ແລະເຫດດິນຕົມໄຫຼທັບຖົມ ໃນເຂດຕາເວັນອອກຂອງເກາະຈາວາ ຮອງຜູ້ອໍານວຍການຂອງຫ້ອງການຄຸ້ມຄອງໄພພິບັດແຫ່ງຊາດ ທ່ານ Bambang Sulistianto ໄດ້ກ່າວໃນວັນພຸດວານນີ້ວ່າ ການສໍາຫຼວດທັງຫຼາຍນັ້ນ ໄດ້ສະແດງໃຫ້ ທາງການເຫັນເຖິງຄວາມຈໍາເປັນທີ່ຕ້ອງເພັ່ງເລັງໃສ່ບັນຫາການຟື້ນໂຕທາງເສດຖະກິດ ທ່ານເວົ້າວ່າ ພວກເຮົາໄດ້ສັງເກດເຫັນ ກ່ອນເກີດໄພພິບັດ ໃນຂະນະທີ່ກໍາລັງເກີດໄພ ພິບັດແລະຫຼັງຈາກນັ້ນ ໃນລະຫວ່າງການບູລະນະສ້າງສາແລະໃນຍຸກຫລັງບູລະນະ ສ້າງສາແລ້ວ ໃນຊ່ວງ ບູລະນະສ້າງສານັ້ນ ດັດຊະນີອາດຈະສູງຂຶ້ນເພາະວ່າມັນຍັງມີ ງົບປະມານຊ່ອຍເຫຼືອຢູ່ນັ້ນ ແລະ ຫລັງຈາກການບູລະນະສ້າງສາສຳເລັດແລ້ວ ມັນຈະ ບໍ່ມີການຊ່ອຍເຫຼືອບັນເທົາຕື່ມ ຄຳຖາມກໍມີ ຢູ່ວ່າສະພາບການຍັງສາມາດໄດ້ຮັບການ ປັບປຸງໃຫ້ດີຂຶ້ນຫລືບໍ່ ຫລືຕ່າວປີ້ນຄືນ ຫລືອາດຕົກໄປ ຢູ່ໃນສະພາບທີ່ອ່ອນແອກວ່າເກົ່າ ດັດຊະນີການຟື້ນໂຕຄືນຈາກໄພພິບັດ ຈະວັດແທກເບິ່ງ 22 ດ້ານ ຮວມທັງໂຄງລ່າງ ພື້ນຖານ ເຮືອນຊານບ່ອນຢູ່ແລະວຽກເຮັດງານທຳ ເພື່ອຊັ່ງຊາເບິ່ງວ່າປະຊາຄົມຕ່າງໆ ຟື້ນໂຕຄືນແບບໃດ